CELEX: 32010R0494
Language: hu
Date: 2010-05-25 00:00:00
Title: A Bizottság 494/2010/EU rendelete ( 2010. május 25. ) a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról

8.6.2010   
            
            
               HU
            
            
               Az Európai Unió Hivatalos Lapja
            
            
               L 140/19
            
         A BIZOTTSÁG 494/2010/EU RENDELETE
   (2010. május 25.)
   a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének d) pontjára,
   mivel:
   
               (1)
            
            
               Az Európai Unió 2009. december 15-én parafálta a 0803 00 19 KN-kód alá tartozó banán európai uniós kereskedelmi rendszerének szerkezetére és működésére vonatkozó, az Európai Unió és Brazília, Kolumbia, Costa Rica, Ecuador, Guatemala, Honduras, Mexikó, Nicaragua, Panama, Peru és Venezuela közötti genfi banánkereskedelmi megállapodást (a továbbiakban: a megállapodás). A megállapodás meghatározza azon feltételeket, amelyek lehetővé teszik a banán uniós behozatali rendszeréhez kapcsolódóan a WTO keretén belül folyó lezáratlan jogviták és igénybejelentések végleges rendezését.
            
         
               (2)
            
            
               A megállapodás (3) bekezdésének a) pontjával összhangban az Unió a banánra kiszabott vámtarifát fokozatosan 176 EUR/1 000 kg nettó tömeg értékről 114 EUR/1 000 kg nettó tömeg értékre csökkenti.
            
         
               (3)
            
            
               A megállapodás hatálybalépéséig, valamint a megállapodás (8) bekezdésének b) pontjával összhangban, az említett vámtarifa-csökkentéseket ideiglenesen és visszamenőleges hatállyal kell alkalmazni a megállapodás aláírásának napjától, feltéve, hogy a megállapodást aláíró többi fél eleget tesz kötelezettségeinek.
            
         
               (4)
            
            
               A Tanács 2010. május 10-én elfogadta a megállapodás aláírásáról és ideiglenes alkalmazásáról szóló határozatot.
            
         
               (5)
            
            
               Ennélfogva helyénvaló végrehajtani a megállapodásban meghatározott első vámtarifa-csökkentést, amely a vámtétel 148 EUR/1 000 kg nettó tömeg értékre való csökkentését foglalja magában, valamint indokolt előírni, hogy az említett vámtétel visszamenőleges hatállyal, 2009. december 15-től2010. december 31-ig legyen alkalmazandó.
            
         
               (6)
            
            
               A 2658/87/EGK rendeletnek az 1031/2008/EK bizottsági rendelet (2) és a 948/2009/EK bizottsági rendelet (3) által módosított I. mellékletét a megállapodás aláírását követően ezért ennek megfelelően módosítani kell.
            
         
               (7)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A 2658/87/EGK rendeletnek az 1031/2008/EK rendelet által módosított I. mellékletében a 0803 00 19 KN-kódra vonatkozó „Banán, a plantain fajta kivételével, frissen” sorban a harmadik oszlop (Szerződéses vámtétel) bejegyzése helyébe a következő szöveg lép: „148 EUR/1 000 kg/net”.
   2. cikk
   A 2658/87/EGK rendeletnek a 948/2009/EK rendelet által módosított I. mellékletében a 0803 00 19 KN-kódra vonatkozó „Banán, a plantain fajta kivételével, frissen” sorban a harmadik oszlop (Szerződéses vámtétel) bejegyzése helyébe a következő szöveg lép: „148 EUR/1 000 kg/net”.
   3. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Az 1. cikket 2009. december 15-től kell alkalmazni.
   A 2. cikket 2010. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. május 25-én.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 291., 2008.10.31., 1. o.
   
      (3)  HL L 287., 2009.10.31., 1. o.